**โบ-คาทาน ครีซ** (อังกฤษ: Bo-Katan Kryze) เป็นตัวละครสมมติในแฟรนไชส์ *สตาร์ วอร์ส* เธอได้รับการแนะนำตัวในซีรีส์แอนิเมชันทางโทรทัศน์ *สตาร์ วอร์ส: เดอะ โคลน วอร์ส* ซึ่งเธอรับการพากย์เสียงโดย <a href="./เคที\_แซ็คฮอฟฟ์" rel="mw:WikiLink">เคที แซ็คฮอฟฟ์</a> ในเวลาต่อมา แซ็คฮอฟฟ์กลับมารับบทบาทในซีรีส์ภาคต่อเรื่อง *สตาร์ วอร์ส เรเบลส์* และได้มีการเปิดตัวตัวละครฉบับคนแสดง ในซีซัน 2 ของซีรีส์ของดิสนีย์+ *เดอะแมนดาลอเรียน*

ใน *เดอะ โคลน วอร์ส* โบ-คาทานเป็นสมาชิกของกลุ่ม เดธวอทช์ ซึ่งเป็นกลุ่มผู้ก่อการร้ายของชาวแมนดาลอร์ ที่ต้องการฟื้นฟูวิถีนักรบโบราณของดาวแมนดาลอร์ นอกจากนี้ เธอยังเป็นพี่สาวของดัชเชสซาทีน ครีซ ผู้ปกครองซึ่งรักสงบแห่งดาวแมนดาลอร์ ซึ่งพวกเธอต้องเหินห่างจากกันเนื่องจากความเห็นต่างทางการเมือง ต่อมาเธอเป็นพันธมิตรกับอดีตเจได อาโซกา ทาโน และ สาธารณรัฐกาแลกติก ในการปลดปล่อยดาวแมนดาลอร์จากการปกครองของ ดารธ มอล ใน *เรเบลส์* นั้น โบ-คาทานได้รับการประกาศให้เป็นผู้ปกครองคนใหม่ของดาวแมนดาลอร์ ใน *เดอะแมนดาลอเรียน* หลังจากการกวาดล้างครั้งใหญ่ของแมนดาลอร์ เธอพยายามที่จะกู้ดาร์กเซเบอร์จาก และยึดดาวบ้านเกิดของเธอกลับคืนมา

แนวคิกและการสร้างตัวละคร
------------------------

เมื่อวันที่ 13 มกราคม ค.ศ. 2012 โบ-คาทาน ครีซ ปรากฏตัวเป็นครั้งแรกใน *สตาร์ วอร์ส: เดอะ โคลน วอร์ส* ซีซันสี่ ตอน "A Friend in Need" พากย์เสียงโดย เคที แซ็คฮอฟฟ์ แม้ว่าเดิมที ตัวละครนี้จะไม่รวมอยู่ในบทสำหรับตอนนี้ แต่ผู้กำกับ เดฟ ฟิโลนี ได้เพิ่มตัวละครนี้เพื่อจัดเตรียมบทบาทของเธอที่ใหญ่ขึ้นใน ซีซันห้าของซีรีส์นี้ เนื่องจากการยกเลิกในตอนแรกของซีรีส์ และการต่ออายุซีรีส์ในหลายปีต่อมานั้น โบ-คาทานจะไม่กลับมาปรากฏตัวอีกครั้งใน *เดอะ โคลน วอร์ส* จนกระทั่ง ซีซันเจ็ด ซึ่งเป็นซีซันสุดท้ายของซีรีส์นี้ในปี ค.ศ. 2020 ในช่วงที่เว้นไประหว่างซีซันหกและเจ็ดของ *เดอะ โคลน วอร์ส* โบ-คาทานปรากฏตัวในหลายตอนของ *สตาร์ วอร์ส เรเบลส์* ในตอนที่ดำเนินเรื่องสิบห้าปีหลังจากเหตุการณ์ใน *เดอะ โคลน วอร์ส*

ชื่อของ โบ-คาน เป็นการเล่นคำจากคำว่า "บูกี-แคท-แอนน์" ที่ออกเสียงพร้อมกัน โดยหมายถึงชื่อแมวของภรรยาของฟิโลนี ชื่อ แอนน์ โบ-คาทานเป็นนักรบที่แก่นของเธอ และทิ้งการเมืองที่เกี่ยวกับความเป็นผู้นำไว้ให้กับนักการทูตอย่างเช่นน้องสาวของเธอ ดัชเชสซาทีน ครีซ เธอมีข้อผิดพลาดและสำนึกถึงความสำคัญของตนเอง แต่เธอก็เข้าใจวัฒนธรรมนักรบชาวแมนดาลอร์ และเมื่อเวลาผ่านไปก็เติบโตขึ้นสู่บทบาทของเธอในฐานะผู้นำ

เมื่อวันที่ 16 พฤศจิกายน ค.ศ. 2019 แซ็คฮอฟฟ์ยืนยันว่าเธอจะรับบท โบ-คาทานนในซีรีส์คนแสดงในซีซันสอง ที่กำลังจะมาถึงของ *เดอะแมนดาลอเรียน* โดยปรากฏใน "Chapter 11: The Heiress" ซึ่งฉายเมื่อวันที่ 13 พฤศจิกายน ค.ศ. 2020 ผู้ออกแบบเครื่องแต่งกาย ชอว์นา ทริปสิก มอบหมายให้ประติมากร โฮเซ เฟอร์นันเดส และ ไอรอนเฮดสตูดิโอส์ของเขา สร้างชุดเกราะแมนดาลอเรียน ให้กับ โบ-คาทาน แซ็คฮอฟฟ์หวังว่าจะได้เล่นตัวละครนี้ในรุปแบบคนแสดง แต่คาดว่าคงจะคัดเลือดนักแสดงใหม่ที่มีชื่อเสียงมากกว่าเช่น สการ์เลตต์ โจแฮนส์สัน ในที่สุดนั้น เมื่อเธอได้สวมชุดเกราะเป็นครั้งแรก เธอก็รู้สึกท่วมท้นและร้องไห้ด้วยความดีใจ

การปรากฏตัว
-----------

 โบ-คาทาน ครีส ได้รับการให้เสียงและต่อมาก็ได้รับการแสดงในซีรีส์คนแสดงโดย เคที แซ็คฮอฟฟ์
### *สตาร์ วอร์ส: เดอะ โคลน วอร์ส*

บทความหลัก: สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)
#### ซีซันสี่

โบ-คาทาน ครีซ (ให้เสียงโดย เคที แซ็คฮอฟฟ์) ปรากฏตัวครั้งแรกใน ซีซันสี่ของ *สตาร์ วอร์ส: เดอะ โคลน วอร์ส* ในตอน "A Friend in Need" ในฐานะผู้หมวดแห่งเดธวอทช์ กลุ่มผู้ก่อการร้ายที่ต้องการโค่นล้มรัฐบาลที่รักสงบของดาวแมนดาลอร์ ภายใต้การนำของพรี วิซลา (พากย์เสียงโดย จอน แฟฟโรว์) เธอเป็นผู้นำ ไนท์อาวส์ ซึ่งเป็นยูนิตชั้นยอดใน เดธวอทช์ ในตอนนี้ ลักซ์ บอนเทรี ได้พบกับเดธวอทช์บนดาวคาร์แลก เพื่อผนึกกำลังเพื่อต่อสู้กับ เคานต์ดูกู โดย อาโซกา ทาโน และ อาร์ทูดีทู ถูกบังคับให้ติดตามเขาไป; พวกเขาพบกับโบ-คาทาน ซึ่งสั่งให้อาโซกาทำงานร่วมกับผู้หญิงจากหมู่บ้านท้องถิ่น ที่ถูกทำให้เป็นทาสโดยเดธวอทช์ ในเวลาต่อมา โบ-คาทานและเดธวอทช์เผาหมู่บ้านและสังหารชาวบ้านผู้บริสุทธิ์ อาโซกาเปิดเผยตัวเองว่าเป็นเจได และต่อสู้กับเดธวอทช์ก่อนที่จะถูกจับเข้าคุก แต่หลังจากนั้นไม่นานก็ถูกปล่อยตัว ในขณะที่อาโซกา, อาร์ทูดีทู และ ลักซ์หลบหนีไปยังยานของพวกเขา โบ-คาทานก็ไล่ตามพวกเขาและพยายามฆ่าอาโซกา แต่ก็พ่ายแพ้ไป

#### ซีซันห้า

โบ-คาทานปรากฏตัวอีกครั้งใน ซีซัน 5 ตอน "Eminence", "Shades of Reason" และ "The Lawless" ในส่วนของโครงเรื่องนี้ เดธวอทช์เป็นพันธมิตรกับดาร์ธ มอล และกลุ่มอาชญากรรมอื่น ๆ (ในรูแบบพันธมิตรที่เรียกว่า ชาโดว์คอลเลกทีฟ) โดยมีวัตถุประสงค์เพื่อดำเนินการปฏิบัติการโจมตีชาวแมนดาลอร์ เพื่อสร้างความชอบธรรม และก่อรัฐประหาร ต่อดัชเชสซาทีน ครีซ ผู้ปกครองผู้รักสงบแห่งดาวแมนดาลอร์ และผู้เป็นน้องสาวของโบ-คาทาน โบ-คาทานเชื่อว่าซิธไม่ได้ดีไปกว่าเจได และไม่ไว้ใจพวกอาชญากร แต่กลับถูกเสียงข้างมากเกยทับไป เมื่อเดธวอทช์พิชิตดาวแมนดาลอร์สำเร็จ พวกเขาก็ทรยศต่อมอล แต่มอลท้าให้วิซลาดวลกัน เพื่อสิทธิ์ในการปกครองดาวแมนดาลอร์ มอลเอาชนะวิซลาและสังหารเขาด้วยดาร์กเซเบอร์ของเขาเอง แต่โบ-คาทานปฏิเสธที่จะยอมรับคนนอกเป็นผู้ปกครองและหนีไปพร้อมกับสมาชิกเดธวอทช์ที่ภักดีต่อเธอ ในเวลาต่อมาพวกเธอช่วยซาทีน แต่อดีตดัชเชสก็ถูกจับอีกครั้ง หลังจากนั้นไม่นาน โอบีวัน เคโนบี ก็มาถึงดาวแมนดาลอร์เพื่อช่วยเหลือเธอเช่นกัน มอลสังหารซาทีน และจับโอบีวันเข้าคุก; อย่างไรก็ตามโบ-คาทาน และกองกำลังของเธอปลดปล่อยเขาออกมา เธอช่วยเขาในการหลบหนี เพื่อที่เขาจะได้นำกองกำลังของสาธารณรัฐกาแลกติกมาที่ดาวแมนดาลอร์ เพื่อนำมอลออกจากการปกครอง

#### ซีซันเจ็ด

ในซีซันเจ็ด ซึ่งเป็นซีซันสุดท้ายนั้น โบ-คาทานและกลุ่มไนท์อาวส์ยังคงต่อสู้กับมอล ในขณะปฏิบัติภารกิจบนดาวโอบา ดีอาห์ โบ-คาทาน, เออร์ซา เวร็น และ ไนท์อาว อีกคนหนึ่งพบอาโซกา และติดตามเธอกลับไปที่ดาวคอรัสซัง โดยที่ครีซละทิ้งความแตกต่างของเธอและรับเธอเขากลุ่ม อาโซกา และโบ-คาทาน ติดต่อ โอบีวัน เคโนบี และ อนาคิน สกายวอล์คเกอร์ โดยขอให้สาธารณรัฐช่วยเหลือพวกเขาในการยึดดาวแมนดาลอร์กลับคืนมาจากมอล แม้ว่าเหล่าเจไดจะลังเลในตอนแรก แต่เหล่าเจไดก็ตัดสินใจส่งกองพันที่ 501 ภายใต้การบังคับบัญชาของผู้บัญชาการเร็กซ์ เพื่อจัดการรุกรานที่กลายเป็นที่รู้จักในชื่อ การล้อมแมนดาลอร์ พวกเขาประสบความสำเร็จในการโค่นล้มมอล และโบ-คาทานได้รับการประกาศให้เป็นผู้สำเร็จราชการแผ่นดิน

### *Heroes of Mandalore*

บทความหลัก: สตาร์ วอร์ส เรเบลส์
โบ-คาทานกลับมาอีกครั้งในรอบปฐมทัศน์ของซีซันสี่ของ *สตาร์ วอร์ส เรเบลส์* และ ภาพยนตร์โทรทัศน์เรื่อง *Heroes of Mandalore* ในระหว่างการยึดครองแมนดาลอร์ของจักรวรรดิกาแลกติก โบ-คาทานปฏิเสธที่จะรับใช้จักรวรรดิและถูกบังคับให้สละตำแหน่ง โดยถูกแทนที่โดยแคลนแซกซัน เมื่อเห็นว่าตัวเองไม่คู่ควรที่จะเป็นผู้นำ ในตอนแรกเธอจึงปฏิเสธดาร์กเซเบอร์จาก ซาบีน เวร็น ซึ่งได้มันมาจากมอล ใน "Heroes of Mandalore" โบ-คาทานและพันธมิตรชาวแมนดาลอร์ของเธอผนวกกับลูกเรือยาน*โกสต์* ร่วมกันการทำลาย "เดอะดัชเชส" ซึ่งเป็นอาวุธที่สร้างโดยซาบีน ซึ่งสามารถทำลายชุดเกราะเบสการ์ได้ ผู้ว่าราชการไทเบอร์ แซกซันจับตัวซาบีนและโบ-คาทาน โดยขู่ว่าจะฆ่าครีซหากเวร็นไม่เพิ่มอัปเกรดอาวุธ ซาบีนโปรแกรมอาวุธใหม่ เพื่อกำหนดเป้าหมายไปที่ชุดเกราะสตอร์มทรูปเปอร์แทน และสังหารแซกซัน แต่โบ-คาทานเตือนเธอไม่ให้ลงไปอยู่ระดับเดียวของพวกจักรวรรดิ ด้วยคำพูดของโบ-คาทาน ซาบีนทำลายอาวุธดังกล่าว และปล่อยให้กลุ่มกบฏปลดปล่อยดาวแมนดาลอร์จากการควบคุมของจักรวรรดิ ในที่สุดโบ-คาทานก็ยอมรับดาร์กเซเบอร์จากซาบีนและกลายเป็นผู้ปกครองแห่งดาวแมนดาลอร์อีกครั้ง ในขณะที่ชาวแมนดาลอร์ที่ยังมีชีวิตอยู่ ให้คำมั่นว่าจะจงรักภักดีต่อเธอ

### *เดอะแมนดาลอเรียน*

บทความหลัก: เดอะแมนดาลอเรียน
#### ซีซันสอง

แซ็คฮอฟฟ์กลับมารับบทของเธออีกครั้งในซีซันสองของ *เดอะแมนดาลอเรียน* โดยปรากฏใน "Chapter 11: The Heiress" โดยเป็นการปรากฏตัวในรูปแบบคนแสดงเป็นครั้งแรกของตัวละคร เคทลีน เดเชลล์ และ เคทลีน ฮัดสัน รับบทเป็นสตันท์ของเธอ ในซีซันสามของ *เดอะแมนดาลอเรียน* แซ็คฮอฟฟ์ได้รับเครดิตในฐานะนักแสดงหลักร่วมกับเปโดร ปัสคัล (ซึ่งก่อนหน้านี้เป็นนักแสดงเพียงคนเดียวที่ได้รับเครดิตให้เป็นนักแสดงหลักในเรื่อง)

ใน "Chapter 11" โบ-คาทาน, คอสกา รีฟส์ และ แอกซ์ วูฟส์ ช่วย ดิน จาริน "เดอะแมนดาลอเรียน" และทารก จากกลุ่มของควอร์เร็น พวกเขาถอดหมวกออก และโบ-คาทานก็อธิบายประวัติของเธอ พร้อมทั้งเปิดเผยต่อเดอะแมนดาลอเรียนว่านิกายของเขา หรือ Children of the Watch ซึ่งเป็นผู้ปฏิบัติตามกฎโบราณอันเข้มงวดที่เรียกว่า "วิถี" ไม่ใช่เพียงกลุ่มเดียวของชาวแมนดาลอร์ โดยชาวแมนดาลอร์หลาย ๆ คนนั้นไม่ปฏิบัติตาม "วิถี" ด้วยเหตุนี้ เดอะแมนดาลอเรียน จึงไม่ไว้วางใจโบ-คาทานและปฏิเสธความช่วยเหลือจากพวกเขา หลังจากที่พวกเขาช่วยเขาเป็นครั้งที่สอง เขาก็ตกลงที่จะช่วยพวกเขายึดอาวุธจากยานบรรทุกสินค้าของจักรวรรดิ และโบ-คาทานก็ตกลงที่จะบอก เดอะแมนดาโลเรียน ว่าเขาจะหาเจไดได้ที่ไหน ในระหว่างการจู่โจม โบ-คาทานสอบปากคำกัปตัน โดยต้องการทราบที่อยู่ของมอฟฟ์กิเดียน และว่าเขามีดาร์กเซเบอร์หรือไม่ หลังจากนั้น เธอเสนอโอกาสให้ เดอะแมนดาลอเรียน เข้าร่วมกับพวกเขาแม้จะมีความแตกต่างกันก็ตาม แต่เขาเลือกที่จะทำภารกิจต่อไป โบ-คาทานบอกเขาว่าเขาจะได้พบกับ อาโซกา ทาโน ในเมืองคาโลดานบนดาวคอร์วัส

ใน "Chapter 16: The Rescue" เดอะแมนดาลอเรียน และ โบบา เฟทท์ เข้าหา โบ-คาทาน และคอสกาที่ร้านอาหาร เพื่อรับสมัครพวกเขาในภารกิจช่วยเหลือโกรกู (ทารก) จากมอฟฟ์กิเดียน ในตอนแรก โบ-คาทาน เป็นศัตรูกับ โบบา และเรียกเขาว่าเป็นความอับอายต่อชุดเกราะแมนดาลอร์ของเขา เนื่องจากเขาเป็นร่างโคลน อย่างไรก็ตาม เธอขจัดข้อขัดแย้งระหว่าง โบบา และคอสกา และตกลงที่จะช่วย เดอะแมนดาลอเรียน โดยมีเงื่อนไขว่าเธอจะต้องได้ยานลาดตระเวนของกิเดียน และดาร์กเซเบอร์จากเขาไป และ เดอะแมนดาลอเรียน ก็พิจารณาช่วยเหลือเธอในการปลดปล่อยดาวแมนดาลอร์ เดอะแมนดาลอเรียน สามารถเอาชนะกิเดียนในการต่อสู้ ทำให้เขาทำลายแผนการของเธอที่จะเอาดาร์กเซเบอร์กลับคืนมา ในการต่อสู้ด้วยตัวเธอเอง เขาพยายามที่จะมอบอาวุธให้กับเธอ แต่กิเดียนบอกว่ามันจะต้องได้มาจากการชนะในการต่อสู้ โบ-คาทานไม่ยอมรับดาร์กเซเบอร์ไปจาก เดอะแมนดาลอเรียน

#### ซีซันสาม

ใน "Chapter 17: The Apostate" เดอะแมนดาลอเรียน และโกรกูไปเยี่ยมโบ-คาทาน ที่ปราสาทของเธอบนดาวคาเลวาลา หลังจากที่เธอล้มเหลวในการชนะและเอาดาร์กเซเบอร์มา เธอจึงละทิ้งแผนการยึดดาวแมนดาลอร์คืน และกองกำลังของเธอก็จากไปแล้ว เดอะแมนดาลอเรียน แสวงหาการไถ่บาปด้วยการอาบน้ำในน้ำแห่งชีวิตในเหมืองบนดาวแมนดาลอร์ และเธอก็บอกเขาอย่างไม่เต็มใจว่าให้ไปที่ไหน ใน "Chapter 18: The Mines of Mandalore" หลังจากที่ เดอะแมนดาลอเรียน ติดกับดัก โกรกูโน้มน้าวให้โบ-คาทาน เดินทางไปยังดาวแมนดาลอร์ และช่วยเหลือเขา แม้ว่าเธอจะดูถูกเหยียดหยามเกี่ยวกับตำนานเกี่ยวกับน้ำแห่งชีวิตและปรารถนาที่จะออกจากดาวเคราะห์ที่ถูกทำลาย แต่เธอก็ตกลงที่จะดำเนินต่อไปและนำพวกเขาไปยังเหมืองด้วยตัวเอง ขณะอาบน้ำอยู่ในน้ำแห่งชีวิต เดอะแมนดาลอเรียน ก็ถูกลากลงไปใต้น้ำ และในขณะที่ช่วยเขา โบ-คาทานก็ได้พบกับมิโธซอร์ที่มีชีวิต ซึ่งเป็นสิ่งมีชีวิตโบราณในตำนานของชาวแมนดาลอร์ ที่ถูกคิดว่าสูญพันธุ์ไปแล้ว ใน "Chapter 19: The Convert" เมื่อกลับมาที่ดาวคาเลวาลา พวกเขาถูกโจมตีโดยยานของจักรวรรดิ และยานทิ้งระเบิดก็ทำลายปราสาทของเธอ เดอะแมนดาลอเรียน พาเธอไปยังฐานลับที่ซ่อนอยู่ ซึ่งช่างตีเกราะประกาศว่า เดอะแมนดาลอเรียน ได้รับการไถ่แล้ว ด้วยโบ-คาทานได้อาบน้ำแห่งชีวิตและไม่ได้ถอดหมวกของเธอออกตั้งแต่นั้นเป็นต้นมา เธอก็ได้รับการยอมรับเข้านิกายเช่นกัน ใน "Chapter 20: The Foundling" โบ-คาทานเป็นผู้นำทีมช่วยเหลือ เมื่อเด็กของนิกายนี้ แร็กนาร์ วิซลา ถูกลักพาตัวโดยนกนักล่ามีปีกตัวใหญ่ โบ-คาทานช่วยแร็กนาร์ได้สำเร็จและนำลูกของนกนักล่านั้น กลับไปที่กลุ่ม ทำให้เธอได้รับความเคารพจากชนเผ่า เมื่อช่างตีเกราะตีชุดเกร่าส่วนไหล่ชิ้นใหม่ ให้กับโบ-คาทาน โบ-คาทานก็เปิดเผยถึงการมีอยู่ของมิโธซอร์ที่เธอเห็นบนดาว์แมนดาลอร์ แต่ช่างตีเกราะกลับเพิกเฉย

หลังจากเหตุการณ์ใน "Chapter 21: The Pirate" ช่างตีเกราะเรียกโบ-คาทาน และสั่งให้เธอถอดหมวกออก ช่างตีเกราะเชื่อว่าโบ-คาทานสามารถเดินได้ในทั้งนิกาย และสามารถรวมชาวแมนดาลอร์ทั้งหมดเข้าด้วยกันอีกครั้ง ใน "Chapter 22: Guns for Hire" โบ-คาทานกลับมารวมตัวกับอดีตกลุ่มชาวแมนดาลอร์ของเธออีกครั้ง และท้าทาย แอกซ์ วูฟส์ ให้ต่อสู้กับเธอ หลังจากบังคับให้ วูฟส์ ยอมจำนน เขาอ้างว่าพวกเขาไม่สามารถติดตามเธอได้เนื่องจากเธอไม่ได้ถือดาร์กเซเบอร์ จากนั้น เดอะแมนดาลอเรียน ดิน จาริน ก็เล่าถึงเหตุการณ์ใน "Chapter 18: The Mines of Mandalore" ซึ่งเขาถูกจับและปราศจากดาร์กเซเบอร์ และโบ-คาทานได้สังหารผู้จับกุมเขาโดยใช้มัน เขาถือว่าเธอเป็นผู้ปกครองโดยชอบธรรมด้วยกฎแห่งการต่อสู้ด้วยเหตุนี้และคืนดาร์กเซเบอร์ให้กับเธอ พวกเขากลับไปที่ดาวเนวาร์โร เพื่อรวมกลุ่มชาวแมนดาลอร์ทั้งสองเข้าด้วยกัน และใน "Chapter 23: The Spies" พวกเขาเดินทางไปทวงดาวบ้านเกิดแห่งแมนดาลอร์กลับคืนมา กลุ่มที่รวมกันแล้วนั้น ร่วมกันค้นหาสถานที่ใต้ดินที่เรียกว่า เตาหลอมที่ยิ่งใหญ่ แต่กลับค้นพบฐานที่ซ่อนอยู่ของ มอฟฟ์กิเดียน กิเดียนสวมชุดเกราะดาร์กทรูปเปอร์ ที่ได้รับการปรับปรุง ส่วนสตอร์มทรูปเปอร์ของเขาสวมชุดเกราะเบสการ์และเจ็ตแพก พวกเขาติดกับ เดอะแมนดาลอเรียน ถูกจับ แต่ที่เหลือนั้นเกือบจะหนีไม่พ้น

ใน "Chapter 24: The Return" โบ-คาทานนำชาวแมนดาลอร์ ต่อสู้กับกองกำลังของมอฟฟ์กิเดียน แต่ด้วยชุดเกราะใหม่ของเขา เขาได้เปรียบและทำลายดาร์กเซเบอร์ หลังจากปลดปล่อยตัวเองได้แล้ว เดอะแมนดาลอเรียน และโกรกู ก็กลับมาช่วยเธอต่อสู้ต่อ ในขณะเดียวกัน แอกซ์ วูฟส์ ชนำยานอวกาศเข้าชนฐานนี้ ทำให้เกิดการระเบิดขนาดยักษ์ที่คร่าชีวิตกิเดียน ในขณะที่โกรกูใช้พลังเพื่อปกป้องตัวเอง, เดอะแมนดาลอเรียน และโบ-คาทาน และทั้งสามคนรอดชีวิตได้ ต่อมา ช่างตีเกราะเปิดเตาหลอมที่ยิ่งใหญ่แห่งแมนดาลอร์อีกครั้ง และโบ-คาทานได้รับการประกาศให้เป็นผู้นำของชาวแมนดาลอร์ทั้งหมด

อ้างอิง
-------

1. ↑  "Death Watch". StarWars.com. June 16, 2014. เก็บจากแหล่งเดิมเมื่อ December 22, 2016. สืบค้นเมื่อ December 2, 2016.
2. ↑  ""A Friend in Need" Trivia Gallery". StarWars.com. June 16, 2014. เก็บจากแหล่งเดิมเมื่อ January 15, 2020. สืบค้นเมื่อ December 2, 2016.
3. ↑  "Bo-Katan Lives! Katee Sackhoff on the Live-Action Debut of Her Mandalorian Warrior". *StarWars.com*. November 18, 2020. เก็บจากแหล่งเดิมเมื่อ March 5, 2021. สืบค้นเมื่อ April 30, 2021.
4. ↑  Barnhardt, Adam (November 17, 2020). "Star Wars: The Mandalorian Costume Designer Shares BTS Look at New Mandalorian Uniforms". *Comicbook.com*. เก็บจากแหล่งเดิมเมื่อ November 26, 2020. สืบค้นเมื่อ March 24, 2021.
5. ↑  Brown, Tracy (November 27, 2020). "Q&A: 'The Mandalorian's' Katee Sackhoff has questions about Bo-Katan too". *Los Angeles Times*. เก็บจากแหล่งเดิมเมื่อ March 14, 2021. สืบค้นเมื่อ April 20, 2021.
6. ↑  Eric Goldman (January 19, 2012). "Star Wars: The Clone Wars - "A Friend in Need" Review". *IGN.com*. เก็บจากแหล่งเดิมเมื่อ November 4, 2021. สืบค้นเมื่อ January 7, 2021.
7. ↑  Cameron K McEwan (January 20, 2012). "The Clone Wars season 4 episode 14 review: A Friend In Need". *Den of Geek*. เก็บจากแหล่งเดิมเมื่อ November 4, 2021. สืบค้นเมื่อ March 16, 2021.
8. 1 2  Stevenson, Rick (November 18, 2020). "*The Mandalorian* Death Watch & Bo-Katan's Nite Owls Explained". *Screen Rant*. เก็บจากแหล่งเดิมเมื่อ November 18, 2020. สืบค้นเมื่อ November 18, 2020.
9. 1 2 3  Vita, Irvin (April 20, 2020). "The Clone Wars: Why Did Bo-Katan Recruit Ahsoka?". *CBR*. เก็บจากแหล่งเดิมเมื่อ May 5, 2020.
10. ↑  Miller, David (January 23, 2021). "Why Bo-Katan Was A Villain In Clone Wars (& Hero In Star Wars Rebels)". *ScreenRant*. เก็บจากแหล่งเดิมเมื่อ January 24, 2021.
11. 1 2 3 4  Joshua Yehl (November 14, 2020). "The Mandalorian: Bo-Katan's Best Clone Wars and Rebels Episodes - IGN". *IGN.com*. เก็บจากแหล่งเดิมเมื่อ November 4, 2021. สืบค้นเมื่อ March 16, 2021.
12. ↑  Miller, David (January 23, 2021). "Why Bo-Katan Was A Villain In Clone Wars (& Hero In Star Wars Rebels)". *ScreenRant*. เก็บจากแหล่งเดิมเมื่อ January 24, 2021.
13. ↑  Hurley, Laura (October 16, 2017). "Did Star Wars Rebels Just Reveal Why No Mandalorians Are In The Original Trilogy?". *CINEMABLEND*. เก็บจากแหล่งเดิมเมื่อ October 17, 2017.
14. ↑  Moran, Sarah (October 17, 2017). "Star Wars Rebels: Why Bo-Katan is Mandalore's Rightful Leader". *ScreenRant*. เก็บจากแหล่งเดิมเมื่อ October 18, 2017.
15. ↑  Sciretta, Peter (May 12, 2020). "Exclusive: 'The Mandalorian' Season 2 Recruits Katee Sackhoff to Play Bo-Katan in Live-Action". *SlashFilm*. เก็บจากแหล่งเดิมเมื่อ May 12, 2020. สืบค้นเมื่อ May 12, 2020.
16. ↑  Ethan Anderton (November 25, 2020). "Katee Sackhoff on the Thrill and Challenges of Returning to 'Star Wars' as Bo-Katan in 'The Mandalorian' [Interview]". *SlashFilm*. เก็บจากแหล่งเดิมเมื่อ January 23, 2021. สืบค้นเมื่อ December 31, 2020.
17. ↑  Flint, Hanna (December 21, 2020). "The Women of 'The Mandalorian' Season 2 Were the Real Stars of the Show". *ELLE*. เก็บจากแหล่งเดิมเมื่อ November 4, 2021. สืบค้นเมื่อ December 30, 2020.
18. ↑  Allen, Nick (December 18, 2020). "The Mandalorian Chapter 16 Recap: May the Force Be With You". *RogerEbert.com*. เก็บจากแหล่งเดิมเมื่อ May 16, 2021. สืบค้นเมื่อ January 12, 2021. aware that the dark saber can't be given, it must be won.
19. ↑  Miller, David (December 23, 2020). "Why All Mandalorians Hate Jango Fett Clones". *Screen Rant*. เก็บจากแหล่งเดิมเมื่อ November 4, 2021. สืบค้นเมื่อ July 30, 2021.

ดูเพิ่ม
-------

* โบ-คาทาน ครีซ ในฐานข้อมูล *StarWars.com*
* โบ-คาทาน ครีซ ใน วูกีพีเดีย วิกิของ *สตาร์ วอร์ส*

| * ด
* ค
* ก
จักรวาลสมมติของ *สตาร์ วอร์ส* |
| --- |
| **ตัวละคร** | 
* ลุค สกายวอล์คเกอร์
* เลอา ออร์กานา
* ฮัน โซโล
* ชิวแบคคา
* แลนโด คาลริสเซียน
* โยดา
* ซีทรีพีโอ
* อาร์ทูดีทู
* วิลฮัฟ ทาร์คิน
* อนาคิน สกายวอล์คเกอร์
* โอบีวัน เคโนบี
* แพดเม่ อมิดาลา
* ไควกอน จินน์
* ดาร์ธ มอล
* ดูกู
* พัลพาทีน/ดาร์ธ ซิเดียส
* เรย์
* ฟินน์
* โพ ดาเมรอน
* ไคโล เร็น
* บีบีเอท
* ตัวละครอื่น

 |
| **เจได** | 
* พลัง
* กระบี่แสง
* อาจารย์เจได

 |
| **ซิธ** | 
* ด้านมืดของพลัง
* กระบี่แสงของซิธ

 |
| **ดาวเคราะห์** | 
* นาบู
* ทาทูอีน
* คอรัสซัง
* จีโอโนซิส
* คาชีค
* มุสตาฟาร์
* ยาวิน
* ฮอธ
* เดโกบาห์
* เบสพิน
* ดวงจันทร์ป่าดิบของเอนดอร์
* ดาวมรณะ
* แจคคู
* ดีควา
* เอ็กเซโกล
* ดาวเคราะห์ดวงอื่น

 |
| **สงครามและยุทธการ** | 
* ยุทธการนาบู
* สงครามโคลน (ยุทธการจีโอโนซิส
* ยุทธการคอรัสซัง)
* การกวาดล้างเจไดครั้งใหญ่
* สงครามกลางเมืองกาแลกติก (ยุทธการยาวิน
* ยุทธการฮอธ
* ยุทธการเอนดอร์)
* สงครามยูซาน วอง
* สงครามปฐมภาคี - ฝ่ายต่อต้าน (ยุทธการฐานทัพสตาร์คิลเลอร์
* ยุทธการเครต
* ยุทธการเอ็กเซโกล)
* สงครามและยุทธการอื่น

 |
| **องค์กรและหน่วยงาน** | 
* สาธารณรัฐกาแลกติก
* สหภาพพิภพอิสระ
* สมาพันธ์การค้า
* จักรวรรดิกาแลกติก (ปฐมภาคี)
* พันธมิตรฟื้นฟูสาธารณรัฐ (ฝ่ายต่อต้าน)
* สาธารณรัฐใหม่
* สหพันธ์กาแลกติก
* เจได (ยุคกำเนิดจักรวรรดิ, ยุคเจไดใหม่)
* ซิธ
* องค์กรและหน่วยงานอื่น

 |
| **ยานพาหนะ** | 
* ยานจู่โจม แอคคลาเมเตอร์ เซคอัน-คลาส
* มิลเลนเนี่ยม ฟาลค่อน
* ทายไฟต์เตอร์
* ยานพิฆาตดารา
* สปีดเดอร์ไบค์
* เอ็กซ์วิงไฟต์เตอร์
* วายวิง
* วอล์คเกอร์

 |
| **อื่น ๆ** | 
* *วันที่ในจักรวาลสตาร์ วอร์ส*

 |

แม่แบบ:Star Wars universe

| * ด
* ค
* ก
*สตาร์ วอร์ส: สงครามโคลน* |
| --- |
| สื่อ | 
* *สงครามมนุษย์โคลน* (ภาพยนตร์ชุดทางโทรทัศน์ ปี ค.ศ. 2003–2005)
* *สงครามโคลน* (ภาพยนตร์ ปี ค.ศ. 2008)
* *เดอะ โคลน วอร์ส* (ภาพยนตร์ชุดทางโทรทัศน์ ปี ค.ศ. 2008–2014; 2020 )

 |
| ตอน | 
* "The Hidden Enemy"
* "Hostage Crisis"
* "R2 Come Home" และ "Lethal Trackdown"
* "The Gathering"

 |
| ตัวละคร | 

|  |  |
| --- | --- |
| ตัวละครออริจินัล | 
* โคลนทรูปเปอร์
	+ กัปตันเร็กซ์
* ดาร์ธ เบน
* แคด เบน
* อาโซกา ทาโน
* อาซาจ เวนเทรส
* ควินแลน วอส
* ชาวแมนดาลอร์
	+ โบ-คาทาน ครีส
* ผู้คุมวิหารเจได

 |
| ตัวละครที่กลับมามีบทบาท | 
* เคานท์ดูกู / ดาร์ธ ไทรานัส
* โบบา เฟทท์
* มอล
* นายพลกรีวัส
* บอสสก์
* โอบีวัน เคโนบี
* มอน มอธมา
* สมุหนายกพัลพาทีน / ดาร์ธ ซีเดียส
* อนาคิน สกายวอร์คเกอร์
* เมซ วินดู
* โยดา

 |

 |
| ที่เกี่ยวข้อง | 
* นักแสดง
* *สตาร์ วอร์ส เรเบลส์* (ค.ศ. 2014–2018)
	+ "Twin Suns"
* *สตาร์ วอร์ส: ทีมโคตรโคลนมหากาฬ* (ค.ศ. 2021–ปัจจุบัน)
* *อาโซกา* (ค.ศ. 2023–ปัจจุบัน)

 |
| 
* หมวดหมู่ หมวดหมู่

 |

| * ด
* ค
* ก
*สตาร์ วอร์ส เรเบลส์* |
| --- |
| ตอน | 
* "Twin Suns"

 |
| นวนิยาย | 
* *อะ นิว ดอว์น* (ค.ศ. 2014)
* *เซอร์แวนทซ์ออฟดิเอมไพร์* (ค.ศ. 2014–2015)

|  |  |
| --- | --- |
| *ธรอว์น* | 
* *ธรอว์น* (ค.ศ. 2017)
* *ธรอว์น: อัลไลแอนซส์* (ค.ศ. 2018)
* *ธรอว์น: ทรีซัน* (ค.ศ. 2019)
* *ธรอว์น แอสเซนเดซี* (ค.ศ. 2020–2021)

 |

 |
| ตัวละคร | 

|  |  |
| --- | --- |
| หลัก | 
* เอซรา บริดเจอร์
* เคนัน จาร์รัส (เคเลป ดูม)
* กัปตัน/ผู้บัญชาการเร็กซ์ (ซีที-7567)
* เฮรา ซินดูลลา
* จอมพลธรอว์น (มิธ'รอว์'นูรูโอดู)
* ซาบีน เวร็น

 |
| สมทบ | 

|  |  |
| --- | --- |
| ฝ่ายกบฏ | 
* เวดจ์ แอนทิลลิส
* ซีทรีพีโอ
* อาร์ทูดีทู
* มอน มอธมา
* เบล ออร์กานา
* เจ้าหญิงเลอา ออร์กานา
* อาโซกา ทาโน

 |
| ฝ่ายจักรวรรดิ | 
* จักรพรรดชีฟว์ พัลพาทีน / ดาร์ธ ซีเดียส
* อนาคิน สกาย์วอร์คเกอร์ / ดาร์ธ เวเดอร์
* แกรนด์มอฟฟวิลฮัฟ ทาร์คิน

 |
| อื่น ๆ | 
* แลนโด คาลริสเซียน
* ซอว์ เกอร์เรร่า
* ชาวแมนดาลอร์
	+ โบ-คาทาน ครีส
* มอล
* ฮอนโด โอนาคา
* โยดา

 |

 |

 |
| ที่เกี่ยวข้อง | 
* *เดอะ โคลน วอร์ส* (ค.ศ. 2008–2014; 2020)
* *ทีมโคตรโคลนมหากาฬ* (ค.ศ. 2024–ปัจจุบัน)
* *อาโซกา* (ค.ศ. 2023–ปัจจุบัน)

 |
| 
* หมวดหมู่ หมวดหมู่

 |

| * ด
* ค
* ก
*เดอะแมนดาลอเรียน* |
| --- |
| ตอน | 

|  |  |
| --- | --- |
| ซีซัน 1 | 
* "Chapter 1: The Mandalorian"
* "Chapter 2: The Child"
* "Chapter 3: The Sin"
* "Chapter 4: Sanctuary"
* "Chapter 5: The Gunslinger"
* "Chapter 6: The Prisoner"
* "Chapter 7: The Reckoning"
* "Chapter 8: Redemption"

 |
| ซีซัน 2 | 
* "Chapter 9: The Marshal"
* "Chapter 10: The Passenger"
* "Chapter 11: The Heiress"
* "Chapter 12: The Siege"
* "Chapter 13: The Jedi"
* "Chapter 14: The Tragedy"
* "Chapter 15: The Believer"
* "Chapter 16: The Rescue"

 |
| ซีซัน 3 | 
* "Chapter 17: The Apostate"
* "Chapter 18: The Mines of Mandalore"
* "Chapter 19: The Convert"
* "Chapter 20: The Foundling"
* "Chapter 21: The Pirate"
* "Chapter 22: Guns for Hire"
* "Chapter 23: The Spies"
* "Chapter 24: The Return"

 |

 |
| ตัวละคร | 

|  |  |
| --- | --- |
| ดั้งเดิม | 
* ช่างตีเกราะ
* ผู้ว่าจ้าง
* ดิน จาริน / แมนดาลอเรียน
* คารา ดูน
* มอฟฟ์ กีเดียน
* โกรกู
* ไอจี-11
* กรีฟ คาร์กา
* ควิล
* มิกส์ เมย์ฟิลด์
* เฟนเนค แชนด์
* พาซ วิสล่า

 |
| สมทบ | 
* โบบา เฟทท์
* บิบ ฟอร์ทูนา
* โบ-คาทาน ครีส
* อาร์ทูดีทู
* ลุค สกายวอล์คเกอร์
* อาโซกา ทาโน
* คอบบ์ แวนธ์

 |

 |
| ภาคแยก | 
* *คัมภีร์แห่งโบบ้า เฟตต์*
* *อาโซกา*
* *สเกเลตันครูว์*

 |
| ดูเพิ่ม | 
* รางวัล
* *สตาร์ วอร์ส*
* ชาวแมนดาลอร์
* *สตาร์ วอร์ส* ไตรภาคเดิม
* *ฟอร์ตไนต์ แบทเทิลรอยัล*

 |
| 
* หมวดหมู่ หมวดหมู่

 |